
Par Gulbenes novada attīstības programmas 2025.-2030.gadam investīciju plāna 2025.-2027.gadam grozījumiem


[bookmark: _heading=h.gjdgxs][bookmark: _heading=h.30j0zll]Ņemot vērā Gulbenes novada pašvaldības domes 2026.gada 13.oktobra lēmumu Nr. GND/2026/792 (protokols Nr.18; 10.p.), nepieciešams precizēt Gulbenes novada attīstības programmas 2025.-2030.gadam (apstiprināts ar Gulbenes novada pašvaldības domes 2024.gada 27.decembra lēmumu Nr. GND/2024/820 (protokols Nr.22; 70.p.)) Investīciju plāna 2025.-2027.gadam (turpmāk – Investīciju plāns) projekta nr. iE4.3.2.1 Stāmerienas pils iekštelpu pārbūve, restaurācija un atjaunošana 1. kārta indikatīvo summu un finanšu instrumentu summas.
Pamatojoties uz 2024.gada 27.decembrī Gulbenes novada pašvaldības domes ar sēdes lēmumu Nr.GND/2024/820 (protokols Nr.22; 70.p.) apstiprināto Gulbenes novada attīstības programmu 2025.-2030.gadam (turpmāk – Programma), Programmas Rīcības plānā 2025.-2030.gadam (turpmāk – Rīcības plāns) noteikto Vidējā termiņa prioritātes “VTPE1. Sasniedzamība un piejemība” rīcības virziena “RVE1.1. Attīstīta satiksme un sakaru infrastruktūra” uzdevuma “UE1.1.1. Uzlabot satiksmes drošību un ielu un ceļu kvalitāti” pasākumu “Pārbūvēt un atjaunot transporta infrastruktūru”, veikts iepirkums un 2026.gada 23.februārī noslēgts iepirkuma nr. GNP 2025/141 līgums par būvprojekta izstrādi un autoruzraudzību Zemeņu ielas pārbūvei Gulbenē. Pēc būvprojekta izstrādes plānota tā realizācija, tādēļ nepieciešams papildināt Investīciju plānu ar projektu nr. iE1.1.78 Zemeņu ielas Gulbenē izbūve.
Pamatojoties uz Gulbenes novada pašvaldības domes 2026.gada 6.augusta lēmumu nr. GND/2026/624 (ārkārtas sēdes protokols Nr.15; 1.p.) 6.punktu un 2026.gada 13.oktobra lēmumu Nr. GND/2026/784 (protokols Nr.18; 2.p.), papildināt Investīciju plānu ar projektu nr.iK4.3.10 Spārītes parka un Emzes parka labiekārtošana un attīstība.
Saskatot iespēju Investīciju plāna projektu nr. iE1.1.61 Vidus iela posmā no Rīgas ielas līdz O.Kalpaka ielai pārbūve realizēt pie projekta nr. iE4.1.1 Uzņēmējdarbības attīstība Gulbenes pilsētā SAM 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās”  5.1.1.1. pasākuma “Infrastruktūra uzņēmējdarbības atbalstam” 1.kārtas ietvaros, nepieciešams papildināt un precizēt projekta nr. iE4.1.1 sasniedzamos rādītājus, un no Investīciju plāna izslēgt projektu nr. iE1.1.61.
Investīciju plānā atbilstoši Rīcības plānam ir iekļauta virkne investīciju, kuru realizēšana plānota īstenot tikai ar Eiropas Savienības vai citu ārēju finanšu atbalstu. Ņemot vērā, ka vajadzība ir saglabājusies, bet projekts sākotnēji paredzētajā termiņā nav īstenots, nepieciešams pārvirzīt īstenošanas termiņus. Tāpat nepieciešams precizēt finansējumu un īstenošasnas termiņu jau īstenotajiem projektiem nr iE1.1.59, iE1.1.71, iE1.1.73. 2027.gada gada laikā tiks izvērtēts Investīciju plāns un izstrādāts jauns Programmas Investīciju plāns 2028.-2030.gadam. 
Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2.apakšpunktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 73.punktu, kas cita starpā nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
	GROZĪT Gulbenes novada attīstības programmas 2025.-2030.gadam Investīciju plānu 2025.-2027.gadam, kas apstiprināts ar Gulbenes novada pašvaldības 2026.gada 24.septembra domes sēdes lēmumu Nr. GND/2026/753 (protokols Nr.17; 43.p.), un IZTEIKT Gulbenes novada attīstības programmas 2025.-2030.gadam Investīciju plānu 2025.-2027.gadam jaunā redakcijā (pielikumā).

